জে. ডি. ভ্যান্স

জেমস ডেভিড ভ্যান্স (জন্ম জেমস ডোনাল্ড বোম্যান; আগস্ট ২, ১৯৮৪) হলেন একজন মার্কিন রাজনীতিবিদ  যিনি মার্কিন যুক্তরাষ্ট্রের ৫০তম এবং বর্তমান ভাইস প্রেসিডেন্ট। তিনি ২০২৩ সাল থেকে ২০২৫ সাল পর্যন্ত ওহাইও থেকে নিম্নপদস্থ মার্কিন সিনেটর হিসাবে কাজ করেছেন। তিনি রিপাবলিকান পার্টির একজন সদস্য এবং ২০২৪ সালের নির্বাচনে উপরাষ্ট্রপতি পদের জন্য দলের নির্বাচিত প্রার্থী ছিলেন ও জয়লাভ করেন।

মিডলটাউন, ওহাইওতে হাইস্কুল পাশ করার পর, ভ্যান্স ২০০৩ থেকে ২০০৭ সাল পর্যন্ত ইরাকে ছয় মাস যুদ্ধকালীন সংবাদদাতা হিসেবে কাজ করেছেন। এরপর তিনি ওহাইও স্টেট ইউনিভার্সিটিতে ২০০৯ সালে স্নাতক হন এবং ২০১৩ সালে ইয়েল ল স্কুল থেকে স্নাতক হন ২০১৬ সালে তার লিখিত নিজের স্মৃতিকথা হিলবিলি এলিজি নিউ ইয়র্ক টাইমসের সবচেয়ে বেশি বিক্রি হওয়া বই হয়ে ওঠে এবং ২০২০ সালে একটি অস্কার-মনোনীত ফিচার ফিল্ম হিসেবে তৈরি হয়। এটিতে রাস্ট বেল্টে দারিদ্র্য, মাদকাসক্তি এবং অ্যাপালেশীয় সংস্কৃতিতে তার লালন-পালনের বর্ণনা দেওয়া হয়েছে। এটি ২০১৬ মার্কিন যুক্তরাষ্ট্রের রাষ্ট্রপতি নির্বাচনের সময় সংবাদমাধ্যমের মনোযোগ আকর্ষণ করেছিল। ভ্যান্স ওহাইওতে ২০২২ সালের মার্কিন যুক্তরাষ্ট্রের সেনেট নির্বাচনে ডেমোক্র্যাটিক মনোনীত প্রার্থী টিম রায়ানকে পরাজিত করেন। প্রাথমিকভাবে তিনি ২০১৬ সালের নির্বাচনে ট্রাম্পের প্রার্থীতার বিরোধিতা করেছিলেন, কিন্তু ভ্যান্স এ সময়ের পর থেকেই ডোনাল্ড ট্রাম্পের শক্তিশালী সমর্থক হয়ে উঠেন। ১৫ জুলাই, ২০২৪-এ, ট্রাম্প আনুষ্ঠানিকভাবে ভ্যান্সকে রিপাবলিকান ন্যাশনাল কনভেনশনে তার নির্বাচনী সঙ্গী (অর্থাৎ ভাইস প্রেসিডেন্ট) হিসেবে মনোনীত করেন।

সিনেটে তার সময়কালে, ভ্যান্সকে একজন নব্য প্রতিক্রিয়াশীল, জাতীয় রক্ষণশীল, এবং একজন ডানপন্থী জনতাবাদী হিসেবে বর্ণনা করা হয়েছে। তিনি নিজের রাজনৈতিক ও ধর্মীয় দৃষ্টিভঙ্গিতে কার্টিস ইয়ারভিন, রড ড্রেহার এবং প্যাট্রিক ডেনিনের দ্বারা প্রাথমিকভাবে প্রভাবিত হয়েছেন বলে উল্লেখ করেছেন। সামাজিক ইস্যুতে, তাকে রক্ষণশীল বলে মনে করা হয়। তিনি গর্ভপাতের বিরোধী, সমকামী বিবাহ, এবং পর্নোগ্রাফি নিষিদ্ধ করার পক্ষে এবং অপ্রাপ্তবয়স্কদের জন্য ট্রান্সজেন্ডার চিকিৎসা চালুর পক্ষে।

ব্যক্তিগত জীবন
ভ্যান্স তার আত্নজীবনী হিলবিলি এলিজি বইতে উল্লেখ করেছেন যে তিনি ওহাইওর মিডলটাউন শহরে একটি নিম্ন আয়ের পরিবারে বড় হয়েছেন। তার মা এবং দাদী তাকে এককভাবে লালন-পালন করেছেন। ভ্যান্সের পরিবার কঠিন জীবনের মুখোমুখি হয়েছিল। তার মা-দাদী কেনটাকি থেকে এসে ওহাইওতে বসবাস শুরু করেছিলেন, এবং সেই পরিবেশেই ভ্যান্সের শৈশব কাটে।

২০১৩ সালে, ভ্যান্সের সাথে পরিচয় হয় ঊষা চিলুকুরির, যখন তারা দুজনেই ইয়েল ল স্কুলের ছাত্র ছিলেন। পরের বছর, ২০১৪ সালে, তারা কেনটাকিতে একটি আন্তঃধর্মীয় বিবাহ অনুষ্ঠানে বিবাহবন্ধনে আবদ্ধ হন, যেখানে উষা হিন্দু এবং ভ্যান্স খ্রিস্টান হওয়ার কারণে অনুষ্ঠানটি এই বৈচিত্র্যকে সম্মান করে আয়োজন করা হয়। তাদের বিয়েতে ভ্যান্সের "বেস্ট ফ্রেন্ড" জামিল জিভানি বাইবেল থেকে পাঠ করেন, এবং এক হিন্দু পণ্ডিত বর-কনেকে আশীর্বাদ করেন। উষা পরে ওয়াশিংটনের আপিল আদালতের বিচারক ব্রেট কাভানাফের জন্য এক বছর এবং প্রধান বিচারপতি জন রবার্টসের জন্য আরও এক বছর সহকারী হিসেবে কাজ করেন। বর্তমানে তাদের তিনটি সন্তান রয়েছে।

ভ্যান্স খ্রিস্টধর্মের একটি "রক্ষণশীল" শাখায় বেড়ে ওঠেন। সেপ্টেম্বর ২০১৬ নাগাদ, তিনি কোনো নির্দিষ্ট খ্রিস্টান সম্প্রদায়ের "একজন সক্রিয় অংশগ্রহণকারী" ছিলেন না, কিন্তু "ক্যাথলিক ধর্মে ধর্মান্তরিত হওয়ার বিষয়ে খুব গুরুত্ব সহকারে ভাবছিলেন"।  আগস্ট ২০১৯-এ, সিনসিনাটি, ওহাইওতে সেন্ট গার্ট্রুড প্রাইরিতে একটি অনুষ্ঠানে ক্যাথলিক চার্চে ভ্যান্সকে অপ্সুদীক্ষা দেওয়া হয়েছিল।  তিনি আউরেলিয়ুস আউগুস্তিনুস-কে তার সাধু হিসাবে বেছে নিয়েছিলেন।  ভ্যান্স বলেছিলেন যে তিনি ধর্মান্তরিত হয়েছেন কারণ তিনি "সময়ের সাথে সাথে ক্যাথলিক ধর্মকে সত্য বলে বোঝাতে পেরেছিলেন [...] এবং অগাস্টিন আমাকে একটি দৃঢ় বুদ্ধিবৃত্তিক উপায়ে খ্রিস্টান বিশ্বাসকে বোঝার একটি উপায় দিয়েছেন", আরও বর্ণনা করেছেন তার রাজনৈতিক মতামতের সাথে ক্যাথলিক ধর্মতত্ত্বের সারিবদ্ধতাকে।  ভ্যান্স পিটার থিয়েল দ্বারা ক্যাথলিক ধর্মে ধর্মান্তরিত হওয়ার জন্য প্রভাবিত হন।

প্রাথমিক জীবন, সামরিক পরিষেবা এবং শিক্ষা 
জেমস ডোনাল্ড বোম্যানের জন্ম ২ আগস্ট ১৯৮৪-এ মিডলটাউন, ওহিওতে। তার মাতা বেভারলি ক্যারল এবং পিতা ডোনাল্ড রে বোম্যান। তিনি স্কটস-আইরিশ বংশোদ্ভূত। তিনি ছোট থাকাকালে তার মা-বাবার বিচ্ছেদ ঘটে। বোম্যানকে যখন তার মায়ের তৃতীয় স্বামী বব হ্যামেলের দ্বারা দত্তক নেওয়া হয়, তখন তার মা সিদ্ধান্ত নেন তার নাম পরিবর্তন করে জেমস ডেভিড হ্যামেল রাখবেন। এটি তার জীবতত্ত্বিক বাবার প্রথম নাম এবং পদবী মুছে ফেলার জন্য এবং তার চাচার প্রথম নাম, ডেভিড, সংরক্ষণ করার জন্য করা হয়। ভ্যান্স তাই তার ডাকনাম রাখেন, জেডি।

ভ্যান্স লিখেছেন যে তিনি দরিদ্র শৈশব পার করেছেন এবং তার মা মাদকাসক্তির সাথে লড়াই করেছিলেন। তিনি এবং তার বোন, লিন্ডসে, প্রাথমিকভাবে তাদের দাদা-দাদি, জেমস এবং বনি ভ্যান্স এর কাছে বড় হয়েছেন, যাকে তারা "পাপাও" এবং "মামাও" বলে ডাকতেন।

২০০৩ সালে মিডলটাউন হাই স্কুল থেকে স্নাতক হওয়ার পর, তিনি ইউনাইটেড স্টেটস মেরিন কর্পসে ভর্তি হন। তিনি দ্বিতীয় মেরিন এয়ারক্রাফ্ট উইং-এর সাথে একজন সামরিক সাংবাদিক হিসেবে কাজ করছেন। তার চার বছরের চাকরির সময়, ভ্যান্সকে ২০০৫ সালে ছয় মাসের জন্য ইরাকে নিযুক্ত করা হয়েছিল। তার কাজ ছিল মূলত নিবন্ধ লেখা এবং ছবি তোলা। তিনি কর্পোরাল পদে অধিষ্ঠিত হন এবং তার অর্জনের মধ্যে মেরিন কর্পস গুড কন্ডাক্ট মেডেল এবং নেভি অ্যান্ড মেরিন কর্পস অ্যাচিভমেন্ট মেডেল রয়েছে।

২০০৭ সালে, ভ্যান্স সামরিক বাহিনী ত্যাগ করেন এবং ওহিও স্টেট ইউনিভার্সিটিতে রাষ্ট্রবিজ্ঞান এবং দর্শন অধ্যয়নের জন্য জিআই বিল ব্যবহার করেন। তিনি ২০০৯ সালে স্নাতক (বি.এ) লাভ করেন। ভ্যান্স এরপর ইয়েল ল স্কুলে ভর্তি হন, যেখানে তিনি দ্য ইয়েল ল জার্নালের সদস্য ছিলেন এবং কানাডার পার্লামেন্টের সদস্য জামিল জিভানির সাথে ঘনিষ্ঠ বন্ধুত্ব গড়ে তোলেন। তার প্রথম বছরে, প্রফেসর অ্যামি চুয়া ভ্যান্সকে তার স্মৃতিকথা, হিলবিলি এলিগি লেখা শুরু করতে রাজি করান। যদিও হিলবিলি এলিজি তে বলেছেন যে তিনি ২০১৪ সালে তার বিয়ের সময় তার দাদা-দাদির উপাধি ভ্যান্স গ্রহণ করেছিলেন, নাম পরিবর্তনটি আসলে ২০১৩ সালে ঘটেছিল, কারণ ভ্যান্স ইয়েল থেকে জুরিস ডক্টর ডিগ্রি নিয়ে স্নাতক হতে চলেছেন।

তথ্যসূত্র

বহিঃসংযোগ 

১৯৮৪-এ জন্ম
জীবিত ব্যক্তি
২১শ শতাব্দীর মার্কিন রাজনীতিবিদ
২১শ শতাব্দীর মার্কিন ব্যবসায়ী
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন স্মৃতিকথাকার
মার্কিন যুক্তরাষ্ট্রের উপরাষ্ট্রপতি
মার্কিন সামরিক ব্যক্তি
মার্কিন রোমান ক্যাথলিক
মার্কিন জাতীয়তাবাদী
রিপাবলিকান পার্টি (মার্কিন যুক্তরাষ্ট্রের) রাজনীতিবিদ
২০২৪ মার্কিন উপ-রাষ্ট্রপতি প্রার্থী